CELEX: 32011D0524(01)
Language: sl
Date: 2011-05-23 00:00:00
Title: Izvedbeni sklep Komisije z dne 23. maja 2011 o financiranju delovnega programa 2011 o usposabljanju na področju varnosti hrane in krme, zdravja in dobrega počutja živali ter zdravstvenega varstva rastlin v okviru programa „Boljše usposabljanje za varnejšo hrano“

24.5.2011   
            
            
               SL
            
            
               Uradni list Evropske unije
            
            
               C 153/12
            
         IZVEDBENI SKLEP KOMISIJE
   z dne 23. maja 2011
   o financiranju delovnega programa 2011 o usposabljanju na področju varnosti hrane in krme, zdravja in dobrega počutja živali ter zdravstvenega varstva rastlin v okviru programa „Boljše usposabljanje za varnejšo hrano“
   2011/C 153/08
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1) (v nadaljnjem besedilu: finančna uredba), in zlasti člena 75 Uredbe,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2) (v nadaljnjem besedilu: izvedbena pravila), in zlasti člena 90 Uredbe,
   ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (3), in zlasti člena 12(3) Uredbe,
   ob upoštevanju Direktive Sveta 2000/29/ES o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (4) ter zlasti člena 2(1)(i) Direktive,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (5), ter zlasti člena 66(1)(b) in (c) Uredbe,
   ob upoštevanju naslednjega:
   
               (1)
            
            
               Uredba (ES) št. 882/2004 določa splošna pravila za izvajanje uradnega nadzora, da se zagotovi preverjanje skladnosti s pravili, ki se nanašajo zlasti na preprečevanje, odstranjevanje ali zmanjševanje sprejemljivih stopenj tveganja za ljudi in živali, zagotavljanje poštenih praks v trgovini s krmo in živili ter zaščito interesov potrošnikov. Člen 51 navedene uredbe določa, da Komisija lahko organizira tečaje usposabljanja za osebje pristojnih organov držav članic, odgovornih za uradni nadzor iz navedene uredbe, na katerih lahko sodelujejo udeleženci iz tretjih držav, zlasti držav v razvoju. Ti tečaji lahko zajemajo zlasti usposabljanje o zakonodaji Skupnosti o krmi in živilih ter pravilih o zdravstvenem varstvu in dobrem počutju živali.
            
         
               (2)
            
            
               Člen 2(1)(i) Direktive Sveta 2000/29/ES o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti določa pravni instrument za organizacijo tečajev na področju zdravstvenega varstva rastlin.
            
         
               (3)
            
            
               Komisija je oblikovala program „Boljše usposabljanje za varnejšo hrano“, da bi dosegla cilje iz Uredbe (ES) št. 882/2004. Sporočilo Komisije COM(2006) 519 konč. (6) ugotavlja možnosti za organizacijo usposabljanja v prihodnosti.
            
         
               (4)
            
            
               Delovni program 2011 za izvajanje programa „Boljše usposabljanje za varnejšo hrano“ je zato treba sprejeti.
            
         
               (5)
            
            
               Odločba Komisije C(2008) 4943 z dne 9. septembra 2008 je pooblastila „Izvajalsko agencijo za program javnega zdravja“, ki je bila ustanovljena s Sklepom Komisije 2004/858/ES (7), za izvajanje nekaterih vodstvenih nalog in nalog izvajanja programa, ki se nanašajo na ukrepe usposabljanja glede varnosti hrane iz Uredbe (ES) št. 882/2004. S Sklepom Komisije št. 2008/544/ES (8) z dne 20. junija 2008 se „Izvajalska agencija za program javnega zdravja“ preoblikuje v „Izvajalsko agencijo za zdravje in potrošnike“ („Agencija“). Subvencija za delovanje za leto 2011 za financiranje dejavnosti, povezane s programom „Boljše usposabljanje za varnejšo hrano“, bi zato morala biti dodeljena Agenciji.
            
         
               (6)
            
            
               V skladu s členom 75 finančne uredbe in členom 90(1) izvedbenih pravil mora institucija ali organi, na katere je ta institucija prenesla pooblastila, pred odobritvijo odhodka iz proračuna Evropske unije sprejeti sklep o financiranju, ki določa bistvene sestavine ukrepa, vključno z odhodki.
            
         
               (7)
            
            
               Zaradi dovolj natančnega okvira delovnega programa 2011 je ta sklep o financiranju v smislu člena 90 (2) in (3) izvedbenih pravil.
            
         
               (8)
            
            
               Za uporabo tega sklepa je primerno opredeliti izraz „bistvena sprememba“ v smislu člena 90(4) izvedbenih pravil.
            
         
               (9)
            
            
               V skladu s členom 83 finančne uredbe morajo biti potrditev, odobritev in plačilo izdatkov izvedeni v rokih, določenih v izvedbenih pravilih. Navedena pravila prav tako opredeljujejo okoliščine, v katerih so upniki, ki prejmejo plačilo z zamudo, upravičeni do zamudnih obresti v breme proračunske postavke, iz katere je bila plačana glavnica.
            
         
               (10)
            
            
               Ta sklep mora zato določati pravila o plačilu zamudnih obresti zaradi zapadlih plačil, povezanih z ukrepi iz delovnega programa 2011 –
            
         SPREJELA NASLEDNJI SKLEP:
   Člen 1
   Delovni program 2011 za izvajanje programa „Boljše usposabljanje za varnejšo hrano“ iz Priloge se s tem sprejme. Ta delovni program je sklep o financiranju v smislu člena 75 finančne uredbe.
   Člen 2
   1.   Skupni znesek finančnega prispevka za izvajanje delovnega programa znaša 16 100 000 EUR in ga je treba financirati iz naslednjih proračunskih vrstic splošnega proračuna Evropske unije za leto 2011:
   
               (a)
            
            
               proračunska vrstica št. 17.04.07.01: 13 650 000 EUR;
            
         
               (b)
            
            
               proračunska vrstica št. 17.04.04.01: 1 000 000 EUR;
            
         
               (c)
            
            
               proračunska vrstica št. 17.01.04.05: 350 000 EUR;
            
         
               (d)
            
            
               proračunska vrstica št. 17.01.04.31: 1 100 000 EUR.
            
         2.   Znesek iz odstavka 1(d) se plača Izvajalski agenciji za zdravje in potrošnike in predstavlja subvencijo za delovanje.
   3.   Zamudne obresti zaradi zapadlega plačila se prav tako lahko plačajo iz istih proračunskih vrstic iz točk 1(a) in (b), v skladu s členom 83 finančne uredbe.
   Člen 3
   Skupne spremembe sredstev, namenjenih za posebne ukrepe, zajete v delovnem programu, ki ne presegajo 20 % najvišjega finančnega prispevka iz člena 2(1), se ne štejejo za spremembe bistvenega pomena v smislu člena 90(4) izvedbenih pravil, če ne vplivajo bistveno na naravo in cilj delovnega programa.
   Odredbodajalec lahko take spremembe sprejme v skladu z načeli dobrega finančnega poslovodenja in načelom sorazmernosti.
   
      V Bruslju, 23. maja 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 248, 16.9.2002, str. 1.
   
      (2)  UL L 357, 31.12.2002, str. 1.
   
      (3)  UL L 11, 16.1.2003, str. 1.
   
      (4)  UL L 169, 10.7.2000, str. 1.
   
      (5)  UL L 165, 30.4.2004, str. 1.
   
      (6)  SEC(2006) 1163 in SEC(2006) 1164, 20.9.2006.
   
      (7)  UL L 369, 16.12.2004, str. 73.
   
      (8)  UL L 173, 3.7.2008, str. 27.
   
      PRILOGA
      
         Delovnega programa 2011 o usposabljanju na področju varnosti hrane in krme, zdravja in dobrega počutja živali ter zdravstvenega varstva rastlin v okviru programa „Boljše usposabljanje za varnejšo hrano“
      
      1.1   Uvod
      
      Ta delovni program vsebuje tri izvedbene ukrepe za leto 2011. Na podlagi ciljev iz Uredbe (ES) št. 882/2004 in Direktive 2000/29/ES se razdelijo proračunska sredstva in določijo naslednji glavni ukrepi:
      
                  
                              1.2
                           
                           
                              Javna naročila (izvedena s posrednim centraliziranim upravljanjem):
                           
                        
            
                  
                              1.2.1
                           
                           
                              Usposabljanje: zunanja naročila za izvedbo programa za usposabljanje
                           
                        
               
                  14 650 000 EUR
               
            
                  
                              1.2.2
                           
                           
                              Usposabljanje: oprema, orodja in pomoč IT, promocijsko gradivo, informacijska in komunikacijska podpora ter konference
                           
                        
               
                  350 000 EUR
               
            
                  
                              1.3
                           
                           
                              Drugi ukrepi: Subvencija za delovanje za Izvajalsko agencijo za zdravje in potrošnike
                           
                        
               
                  1 100 000 EUR
               
            
                  
                     SKUPAJ
                  
               
               
                  
                     16 100 000 EUR
                  
               
            1.2   Javna naročila
      
      Splošna proračunska sredstva, v letu 2011 rezervirana za pogodbe o javnih naročilih, znašajo 15 000 000 EUR.
      1.2.1   Usposabljanje: Zunanji izvajalci za izvedbo programa za usposabljanje
      
      PRAVNA PODLAGA
      Uredba (ES) št. 882/2004, člen 51 in člen 66(1)(b)
      Direktiva 2000/29/ES, člen 2(1)(i)
      PRORAČUNSKA VRSTICA
      Proračunski vrstici: 17.04.07.01 in 17.04.04.01
      OKVIRNO ŠTEVILO IN VRSTA PREDVIDENIH NAROČIL
      Za vsako navedeno tehnično vprašanje se sklenejo ena ali več posebnih pogodb za izvajanje storitev. Ocenjuje se, da bo podpisanih okoli 17 pogodb za izvajanje storitev. Zunanji izvajalci večinoma sodelujejo pri organizacijskih in logističnih vprašanjih usposabljanja.
      PREDMET PREDVIDENIH NAROČIL (ČE JE MOGOČE)
      V letu 2011 bodo usposabljanja zajemala naslednje teme:
      
                  Dejavnosti
               
               
                  Znesek v EUR
               
            
                  nadzorni postopki za živila in krmo, ki temeljijo na načelih HACCP (analiza tveganj in kritičnih kontrolnih točk), revizijske tehnike za preverjanje izvajanja sistemov HACCP, prehrambeni obrati in obrati v sektorju za krmo
               
               
                  2 000 000
               
            
                  higiena in nadzor živil: področja mesa, rib, mlečnih izdelkov in otroške hrane
               
               
                  2 550 000
               
            
                  preprečevanje in nadzor bolezni živali
               
               
                  1 300 000
               
            
                  materiali, namenjena za stik z živili
               
               
                  600 000
               
            
                  uporaba dodatkov in nadzor nad njimi
               
               
                  975 000
               
            
                  zdravila za uporabo v veterinarski medicini in nadzor nad njimi
               
               
                  975 000
               
            
                  ocena tveganja
               
               
                  700 000
               
            
                  načrtovanje ravnanja v nepredvidljivih razmerah in nadzor bolezni
               
               
                  400 000
               
            
                  testiranje hrane
               
               
                  1 500 000
               
            
                  zakonodaja o krmi (s posebnim poudarkom na higieni krme)
               
               
                  700 000
               
            
                  fitofarmacevtska sredstva
               
               
                  900 000
               
            
                  druga vprašanja o zdravstvenem varstvu in dobrem počutju živali, zdravstvenem varstvu rastlin in varnosti živil, sodelovanje z drugimi mednarodnimi organizacijami pri usposabljanju na področju varnosti živil v državah članicah ter študije
               
               
                  1 050 000
               
            
                  
                     Delna vsota A
                  
               
               
                  
                     13 650 000
                  
               
            
                  nadzor zdravstvenega varstva rastlin
               
               
                  1 000 000
               
            
                  
                     Delna vsota B
                  
               
               
                  
                     1 000 000
                  
               
            
                  
                     SKUPAJ A + B
                  
               
               
                  
                     14 650 000
                  
               
            IZVAJANJE
      Izvajalska agencija za varstvo in zdravje potrošnikov bo imela za upravljanje in uporabo na voljo 14 400 000 EUR [za financiranje ukrepov za varnost živil na podlagi Uredbe (ES) št. 882/2004 in Direktive 2000/29/ES] (Sklep Komisije 2008/544/ES). Preostalih 250 000 EUR o Komisija uporabila za kritje stroškov študij.
      OKVIRNO ČASOVNO OBDOBJE ZA ZAČETEK POSTOPKOV ODDAJE JAVNIH NAROČIL
      Približno med aprilom in junijem, da bodo pogodbe podpisane še leta 2011.
      OKVIRNI ZNESEK ZA JAVNE RAZPISE
      14 650 000 EUR
      1.2.2   Usposabljanje: oprema, orodja in podpora za IT, promocijsko gradivo, informacijska in komunikacijska podpora ter konference
      
      PRAVNA PODLAGA
      Uredba (ES) št. 882/2004, člen 66(1)(c)
      PRORAČUNSKA VRSTICA
      Proračunska vrstica: 17.01.04.05
      OKVIRNO ŠTEVILO IN VRSTA PREDVIDENIH NAROČIL
      Ocenjuje se, da bodo podpisane tri pogodbe za izvajanje storitev.
      PREDMET PREDVIDENIH NAROČIL (ČE JE MOGOČE)
      Ukrepi, ki so financirani iz tega proračuna, so namenjeni pripravi programov usposabljanja, opremi, orodju in podpori za IT in e-učenje, promocijskemu gradivu, informacijski in komunikacijski podpori ter konferencam.
      IZVAJANJE
      Ta ukrep bo neposredno izvajal GD SANCO.
      OKVIRNO ČASOVNO OBDOBJE ZA ZAČETEK POSTOPKOV ODDAJE JAVNIH NAROČIL
      Približno med aprilom in oktobrom.
      OKVIRNI ZNESEK ZA JAVNE RAZPISE
      350 000 EUR.
      1.3   Drugi ukrepi: Subvencija za delovanje za Izvajalsko agencijo za zdravje in potrošnike
      
      PRAVNA PODLAGA
      Uredba Sveta (ES) št. 58/2003, zlasti člen 12(3)
      PRORAČUNSKA VRSTICA
      Proračunska vrstica: 17.01.04.31
      ZNESEK
      1 100 000 EUR
      OPIS IN CILJ IZVEDBENEGA UKREPA
      S tem proračunom se financira subvencija za delovanje Agencije za leto 2011, ki se nanaša na programe v „razdelku 2 finančnega okvira“. Iz proračunske vrstice 17.01.04.31 se financira del subvencije za delovanje Agencije za leto 2011, namenjen programu „Boljše usposabljanje za varnejšo hrano“. V skladu s členom 12(3) Uredbe Sveta (ES) št. 58/2003 se bo subvencija za delovanje črpala iz finančnih sredstev za programe Unije, ki jih upravlja Agencija. V proračunu za leto 2011 sta bili oblikovani dve ločeni proračunski vrstici za subvencijo, ki se izplača Agenciji, in sicer ena za programe v razdelku 2, druga pa za programe v razdelku 3b finančnih okvirov.